2. RAZRED: ANGLEŠČINA

Pozdravljeni drugošolci!

Za nami sta že dva tedna učenja na daljavo. Verjamem, da vam ni lahko, a vem, da se trudite po najboljših močeh. Če bi me želeli karkoli vprašati, sem vam na voljo na mojem e-mail naslovu: nena.petric@os-sturje.si. Lahko se mi pa le oglasite in napišete, kako vam gre angleščina. Vsakega sporočila bom zelo vesela. Upam, da se prav kmalu spet vidimo in si rečemo 'Hello'.

Ostanite zdravi.

Bye-bye, Nena Petrič

Ta teden vas čakajo naslednje naloge:

* Ko smo se pogovarjali o oblačilih, smo si ogledali tudi zgodbo z naslovom 'The wolly hat'. Prepričana sem, da se še spomnite medveda z imenom Joe in njegove rdeče kape, ki mu ni bila prav nič všeč. Tokrat bo imel medved Joe drugačne težave. Na spodnji povezavi te čaka nova zgodba z naslovom 'Clever Joe'.

Zgodba se prične pri 1 minuti in 28 sekundah.

<https://www.youtube.com/watch?v=4OWmnZD9Fwk>

Posnetek si oglej najmanj dvakrat. Po gledanju zgodbo ustno in na kratko obnovi v slovenščini.

Razmisli in ustno odgovori na vprašanja:

* Kakšne težave ima medved Joe na začetku zgodbe?
* Zakaj so ostale živali uspešne pri pisanju testa?
* Kaj medved Joe spozna po nastopu v cirkusu?
* Ali je medved Joe na koncu uspešen?
* Se je tudi tebi že zgodilo, da najprej nekaj nisi znal, potem pa si veliko vadil in ti je uspelo?
* Ponovi števila do 20 in desetice do 100. Še vedno si lahko pomagaš s posnetkom.

<https://www.youtube.com/watch?v=Kn05P3da9hw>

* Do 100 še nismo šteli, a ni težko in vem, da ti bo s pesmico šlo zelo dobro. Zraven pa še ponavljaj gibe, ki ti jih pokaže fant.

<https://www.youtube.com/watch?v=SxgCA1qOW20>